Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8290. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8369. Il-EUR-Lex hu l-aċċess fuq l-Internet għal-liġi Ewropea. Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz tad-Deċiżjoni tikkostitwixxi fi ftehimiet u/jew prattiki miftiehma bejn l-impriżi fis-sens tal-Artikolu 101 TFUE u l-Artikolu 53 tal-Ftehim dwar iż-ŻEE. Il-Kumitat Konsultattiv jaqbel mal-Kummissjoni li l-impriża kkonċernata mill-abbozz tad-Deċiżjoni pparteċipat fi ksur uniku u kontinwu tal-Artikolu 101 TFUE u l-Artikolu 53 tal-Ftehim dwar iż-ŻEE. Il-Kumitat Konsultattiv jaqbel mal-Kummissjoni li l-għan tal-ftehimiet u/jew prattiki miftiehma kien li jirristrinġu l-kompetizzjoni fis-sens tal-Artikolu 101 TFUE u l-Artikolu 53 tal-Ftehim dwar iż-ŻEE. Il-Kumitat Konsultattiv jaqbel mal-Kummissjoni li l-ftehimiet u/jew il-prattiki miftiehma kienu kapaċi jaffettwaw b'mod sinifikanti l-kummerċ bejn l-Istati Membri tal-UE u ż-ŻEE. Il-Kumitat Konsultattiv jaqbel mal-valutazzjoni tal-Kummissjoni rigward it-tul taż-żmien tal-ksur. Il-Kumitat Konsultattiv jaqbel mal-Kummissjoni fir-rigward tad-destinatarji tad-deċiżjoni. Il-Kumitat Konsultattiv jaqbel mal-Kummissjoni li jinħtieġ li tiġi imposta multa fuq id-destinatarji tal-abbozz tad-Deċiżjoni. Il-Kumitat Konsultattiv jaqbel mal-Kummissjoni dwar id-determinazzjoni tal-valur tal-bejgħ. Il-Kumitat Konsultattiv jaqbel mal-Kummissjoni dwar l-ammonti bażiċi tal-multa. Il-Kumitat Konsultattiv jaqbel mad-determinazzjoni mat-tul taż-żmien għall-finijiet tal-kalkolu tal-multa. Il-Kumitat Konsultattiv jaqbel mal-Kummissjoni li ma hemm l-ebda ċirkostanzi mitiganti/aggravanti applikabbli f'dan il-każ. Il-Kumitat Konsultattiv jaqbel mal-Kummissjoni fir-rigward tat-tnaqqis ta' multi fuq il-bażi tal-Avviż ta' Klemenza tal-2006. Il-Kumitat Konsultattiv jaqbel mal-valutazzjoni tal-Kummissjoni dwar it-talba għall-Inabbiltà li Titħallas. Il-Kumitat Konsultattiv jaqbel mal-Kummissjoni dwar l-ammont finali tal-multa. Fis-27 ta' Mejju 2015, il-Kummissjoni adottat dikjarazzjoni ta' oġġezzjonijiet ("DO") kontra Riberebro, li kienet kkomunikata lil Riberebro l-ġurnata ta' wara. Fit-3 ta' Ġunju 2015 Riberebro ngħataw CD-ROM li fiha kien hemm dokumenti bil-miktub tal-fajl ta' investigazzjoni tal-Kummissjoni, u ngħataw limitu ta' żmien ta' sitt ġimgħat biex iwieġbu għad-DO. Fit-tweġiba tagħhom għad-DO, Riberebro ddikjaraw li huma kkontestawx la d-deskrizzjoni tal-fatti u lanqas il-valutazzjoni legali magħmula mill-Kummissjoni fid-DO, imma għamlu proposti skont dwar il-livell xierqa tal-multa. Riberebro ma talbux seduta orali. Skont l-Artikolu 16 tad-Deċiżjoni 2011/695/UE, jiena eżaminajt jekk l-abbozz tad-deċiżjoni jittrattax biss l-oġġezzjonijiet li fir-rigward tagħhom Riberebro kienu ngħataw l-opportunità li jsemmgħu l-veduti tagħhom. Nikkonkludi li hekk huwa l-każ. Fid-dawl ta' hawn fuq, u b'kont meħud li Riberebro ma għamlu ebda talba jew ilment lili, jien inqis li l-eżerċitar effettiv tad-drittijiet proċedurali ta' Riberebro kien irrispettat. Brussell, l-4 ta' April 2016. Din id-Deċiżjoni tirrigwarda ksur uniku u kontinwu tal-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim dwar iż-Żona Ekonomika Ewropea (il-Ftehim ŻEE). Dan il-ksur, li fih id-destinatarji Grupo Riberebro Integral S.L. u Riberebro Integral S.A.U. (minn hawn 'il quddiem flimkien imsejħa "Riberebro") ipparteċipaw flimkien ma' impriżi oħra, kien jikkonsisti f'koordinazzjoni tal-prezzijiet u l-allokazzjoni tal-klijenti għal faqqiegħ mibjugħ fil-bottijiet u l-vażetti (minn hawn' il quddiem imsejjaħ "faqqiegħ tal-bott") u li dam mill-inqas mill-1 ta' Settembru 2010 sat-28 ta' Frar 2012. L-imġiba antikompetittiva suġġett ta' dawn il-proċedimenti tirrigwarda faqqiegħ tal-bott fil-laned u fil-vażetti. Il-kartell identifikat f'dawn il-proċedimenti kien ikopri l-bejgħ ta' marki privati permezz ta' proċeduri ta' sejħa għall-offerti għal bejjiegħa bl-imnut u fil-katina ta' servizz tal-ikel. Din id-Deċiżjoni ssegwi d-Deċiżjoni adottata skont il-proċedura ta' riżolviment kontra l-impriżi l-oħra fil-kartell. Fil-21 ta' Mejju 2012 Riberebro ressqet talba għal klemenza. Fis-27 ta' Mejju 2015, il-Kummissjoni adottat Dikjarazzjoni ta' Oġġezzjonijiet skont ir-regoli proċedurali normali indirizzata lil Riberebro. Sussegwentement, il-Kummissjoni tat aċċess lil Riberebro għall-partijiet aċċessibbli tal-fajl tal-investigazzjoni tal-Kummissjoni. Fis-17 ta' Lulju 2015, Riberebro wieġbet għad-Dikjarazzjoni tal-Oġġezzjonijiet fejn iddikkjarat li hija ma tikkontestax id-deskrizzjoni tal-fatti u l-valutazzjoni legali stabbilita fih u pprovdiet kummenti fir-rigward tal-kooperazzjoni tagħha skont l-Avviż ta' Klemenza. Riberebro ma talbitx Seduta ta' Smigħ Orali. Fl-4 ta' April 2016, il-Kumitat Konsultattiv fil-Qasam tal-Prattiki Restrittivi u Pożizzjonijiet Dominanti ħareġ opinjoni favorevoli u fis-6 ta' April 2016 il-Kummissjoni adottat id-Deċiżjoni kontra Riberebro. L-għan ġenerali ta' dan il-kartell kien li jistabbilizza l-ishma tas-suq għal faqqiegħ tal-bott u jwaqqaf it-tnaqqis tal-prezzijiet fiż-ŻEE b'fokus fuq pajjiżi fl-Ewropa tal-Punent. Il-kartell kien patt ta' nonaggressjoni bi skema ta' kumpens f'każ ta' trasferiment tal-klijenti u l-applikazzjoni ta' prezzijiet minimi li ġew miftiehma minn qabel. Biex jintlaħaq dan l-għan, Riberebro ipparteċipat f'għadd kbir ta' laqgħat multilaterali regolari mal-kompetituri u kultant kellha kuntatti addizzjonali fuq bażi bilaterali. F'dawn il-kuntatti, Riberebro skambjat informazzjoni kunfidenzjali mal-kompetituri tagħha fuq sejħiet għall-offerti, ipparteċipat fl-iffissar ta' prezzijiet minimi, u qablet dwar il-miri ta' volum u l-allokazzjonijiet għall-klijenti. Il-Kummissjoni tqis li Riberebro pparteċipat fi ksur uniku u kontinwu tal-Artikolu 101 tat-Trattat u l-Artikolu 53 tal-Ftehim taż-ŻEE, tal-inqas mill-1 ta' Settembru 2010 sat-28 ta' Frar 2012. L-evidenza turi li Riberebro segwiet mal-kuntatti l-istess għan antikompetittiv u ekonomiku bħall-partijiet l-oħra fil-kartell, jiġifieri dak li jiġu stabbilizzati l-ishma tas-suq għal faqqiegħ tal-bott u li jitwaqqaf it-tnaqqis fil-prezzijiet. L-ambitu ġeografiku tal-komportament kien mifrux madwar iż-ŻEE — b'enfasi fuq pajjiżi Ewropej tal-Punent. Fil-kalkolu tal-multi, il-Kummissjoni ħadet inkunsiderazzjoni l-valur tal-bejgħ ta' faqqiegħ tal-bott ta' Riberebro matul l-aħħar sena sħiħa tan-negozju fil-parteċipazzjoni tagħha fil-ksur, jiġifieri l-2011. L-ammont bażiku tal-multa huwa stabbilit għal 17 % tal-valur tal-bejgħ kif definit hawn fuq, biex jirrifletti n-natura, l-ambitu ġeografiku u l-fatt li l-ksur ġie implimentat bis-sħiħ. Dan l-ammont bażiku huwa mmultiplikat bit-tul tal-parteċipazzjoni fil-ksur (mill-1 ta' Settembru 2010 sat-28 ta' Frar 2012). Ammont addizzjonali ta' 17 % tal-valur tal-bejgħ huwa miżjud biex jiddiswadi l-impriża milli tidħol f'kartell. L-ammont tal-multa ma jaqbiżx 10 % tal-fatturat totali ta' Riberebro fl-2015. Il-Kummissjoni tagħti lil Riberebro tnaqqis mill-multa ta' 50 % minħabba li kienet l-ewwel impriża li ssodisfat ir-rekwiżiti tal-punti 24 u 25 tal-Avviż ta' Klemenza u l-kooperazzjoni tagħha sostanzjalment saħħet il-kapaċità tal-Kummissjoni biex tipprova l-każ. Abbażi ta' punt 35 tal-Linji Gwida dwar il-multi, il-Kummissjoni analizzat u ċaħdet l-istqarrija ta' Riberebro li mhix kapaċi tħallas il-multa. Din is-sejħa għall-proposti sejra tipprovdi finanzjament biex tappoġġja l-azzjonijiet immirati għall-iskjerament tal-Voluntiera tal-Għajnuna tal-UE sabiex jappoġġjaw u jikkumplimentaw għajnuna umanitarja f'pajjiżi terzi fi proġetti li jiffokaw fuq it-tnaqqis tar-riskju tad-diżastri, l-istat ta' tħejjija f'każ ta' diżastri u l-kollegament bejn l-għajnuna, ir-riabilitazzjoni u l-iżvilupp. L-għan tas-sejħa huwa li jiġu ffinanzjati proġetti li jinvolvu l-iskjerament tal-Voluntiera tal-Għajnuna tal-UE. Dawn il-proġetti għandhom jikkontribwixxu għat-tisħiħ tal-kapaċità tal-Unjoni sabiex jipprovdu ħtiġijiet ibbażati fuq l-għajnuna umanitarja mmirata lejn it-tisħiħ tal-kapaċità u r-reżiljenza tal-komunitajiet vulnerabbli u affettwati minn diżastri f'pajjiżi terzi billi jiffokaw fuq it-tħejjija għad-diżastri, it-tnaqqis tar-riskju ta' diżastri u t-tisħiħ tal-kollegament bejn l-għajnuna, ir-riabilitazzjoni u l-iżvilupp (LRRD). Barra minn hekk, dawn il-proġetti jistgħu wkoll isaħħu l-kapaċitajiet tal-implimentazzjoni tal-organizzazzjonijiet emittenti u ospitanti li qegħdin jieħdu sehem jew li beħsiebhom jieħdu sehem fl-inizjattiva Voluntiera tal-Għajnuna tal-UE, inkluż fl-għodod u l-metodi ta' twissija bikrija għal diżastri. B'din is-sejħa, il-Kummissjoni Ewropea tistenna li tikseb ir-riżultati li ġejjin: 525 voluntiera superjuri/subalterni skjerati lejn komunitajiet f'pajjiżi terzi vulnerabbli u affettwati minn diżastri; Għall-professjonisti subalterni: il-possibilità li jieħdu sehem f'kollokamenti ta' apprendistat fl-UE qabel l-iskjerament; Opportunitajiet għall-volontarjat onlajn sabiex jappoġġjaw u jikkumplimentaw l-attivitajiet tal-proġetti; Proġetti ffinanzjati taħt din is-sejħa jipprovdu sinerġiji u kumplimentarjetà lil operazzjonijiet iffinanzjati mill-UE f'għajnuna umanitarja jew protezzjoni ċivili fil-pajjiżi/fir-reġjuni rispettivi. Minn hawn 'il quddiem, l-organizzazzjonijiet kollha involuti fil-proġett sejra ssir referenza għalihom bħala l-"konsorzju". L-applikanti kollha involuti fl-applikazzjoni fi ħdan din is-sejħa, u li jaġixxu jew bħala organizzazzjonijiet emittenti jew ospitanti, għandhom jiġu ċċertifikati taħt l-inizjattiva tal-Voluntiera tal-Għajnuna tal-UE. Dettalji dwar il-mekkaniżmu taċ-ċertifikazzjoni jistgħu jinstabu fuq: L-organizzazzjoni li tkun qed tapplika f'isem l-applikanti kollha (koordinatur) għandha tkun organizzazzjoni emittenti tal-UE ċertifikata taħt l-inizjattiva tal-Voluntiera tal-Għajnuna tal-UE. L-applikanti li jibqa' huma jew organizzazzjonijiet emittenti ċertifikati jew ospitanti ċertifikati taħt l-inizjattiva Voluntiera tal-Għajnuna tal-UE. Il-proposti ta' proġetti li jinvolvu organizzazzjonijiet emittenti u ospitanti li jkunu applikaw għal ċertifikazzjoni qabel id-data ta' skadenza għas-sottomissjoni ta' applikazzjonijiet (Taqsima 8) jiġu inklużi fil-fażi ta' verifika tal-eliġibbiltà u fil-fażijiet tal-valutazzjoni. Madankollu l-għażla ta' dawn il-proposti għal proġetti tkun soġġetta għall-eżitu tal-proċess ta' ċertifikazzjoni. Konsorzju tal-proġett għandu jinvolvi mill-inqas tnejn jew tliet organizzazzjonijiet emittenti ċertifikati minn żewġ pajjiżi differenti u żewġ organizzazzjonijiet ospitanti ċċertifikati. Organizzazzjonijiet mhux iċċertifikati li huma speċjalizzati fi kwalunkwe qasam relevanti għall-għanijiet jew l-azzjonjiet tal-proġett jistgħu jiġu involuti bħala sħab fil-konsorzju sabiex jikkontribwixxu bil-kompetenza speċifika tagħhom (Artikolu 8(3) Regolament Delegat). Dawn l-organizzazzjonijiet għandhom jissodisfaw il-kriterji hekk definiti fir-Regolament, Artikolu 10(3) jew Artikolu 10(4). L-attivitajiet sostnuti taħt din is-sejħa għandhom jinkludu: L-iskjerament ta' Voluntiera tal-Għajnuna tal-UE superjuri u subalterni għall-proġetti tal-għajnuna umanitarja fil-qasam tat-tnaqqis tar-riskju tad-diżastri, it-tħejjija u l-LRRD f'pajjiżi terzi bbażati fuq ħtigijiet identifikati. Dan jinkludi l-għażla, ir-reklutaġġ u l-preparazzjoni tal-Voluntiera tal-Għajnuna tal-UE u attivitajiet ta' komunikazzjoni konformi mal-Pjan tal-Komunikazzjoni tal-inizjattiva Voluntiera tal-Għajnuna tal-UE. Attivitajiet li jappoġġjaw l-implimentazzjoni tal-azzjoni ewlenija jistgħu jinkludu: kollokamenti ta' apprendistat għall-voluntiera subalterni f'organizzazzjonijiet emittenti tal-UE, infurzar ta' kapaċità ta' komunitajiet vulnerabbli u affettwati mid-diżastri u organizzazzjonijiet lokali, infurzar ta' kapaċità tal-organizzazzjonijiet ospitanti, assistenza teknika għall-organizzazzjonijiet emittenti, atttivitajiet li jippromwovi l-involviment ta' voluntiera onlajn kif ukoll voluntiera impjegati li jappoġġjaw l-azzjonijiet tal-Voluntiera tal-Għajnuna tal-UE. Attivitajiet tal-proġetti jistgħu jinkludu: informazzjoni, komunikazzjoni u sensibilizzazzjoni tal-pubbliku, periklu, analiżi tar-riskju u twissija bikrija, ippjanar ta' kontinġenza u stat ta' tħejjija għar-rispons, protezzjoni tal-għajxien, assi u xogħlijiet ta' mitigazzjoni fuq skala żgħira. Attivitajiet fl-infurzar tal-kapaċità u l-assistenza teknika jistgħu jinkludu: attivitajiet għall-bini/għat-tisħiħ tal-kapaċitajiet, żjarat ta' studju/skop sabiex jirfinaw u jiffinalizzaw il-valutazzjoni tal-ħtiġijiet tal-azzjoni, "Monitoraġġ" fl-impjiegi, arranġamenti ta' ġemellaġġ u skambju tal-persunal, skambju ta' għarfien, tagħlim organizzattiv u prattika tajba, żjarat ta' studju, attivitajiet għat-trawwim tal-bini ta' sħubiji, attivitajiet biex l-organizzazzjonijiet ikunu megħjuna jilħqu l-Istandards Umanitarji Ewlenin, attivitajiet biex tissaħħaħ il-kooperazzjoni reġjonali, (għal assistenza teknika biss) Kowċing u mentoring tal-persunal imħallas u ta' voluntiera tal-organizzazzjoni emittenti ewlenija, (għal infurzar tal-kapaċità biss) korsijiet ta' taħriġ għal dawk li jħarrġu/kowċis/mentors/multiplikaturi minn pajjiżi terzi, (għal infurzar ta' kapaċità biss) żjarat ta' studju sa 3 xhur għall-persunal imħallas u l-voluntiera ewlenin minn pajjiżi terzi li għandhom jiġu bbażati f'organizzazzjonijiet applikanti/sħab tal-UE. Attivitajiet tal-infurzar tal-kapaċità għandhom isiru mill-voluntiera superjuri jew mill-voluntiera subalterni b'esperjenza sinifikanti fl-infurzar tal-kapaċità u sorveljati minn professjonist superjuri. Attivitajiet ta' volontarjat onlajn għandhom ikunu relatati mal-proġett u għandhom jiġu implimentati permezz tal-Pjattaforma ta' Voluntiera tal-Għajnuna tal-UE ġestita mill-Kummissjoni. Organizzazzjonijiet emittenti u ospitanti sejrin jaderixxu għall-istandards u l-proċeduri li għandhom x'jaqsmu mal-voluntiera kandidati u mal-Voluntiera tal-Għajnuna tal-UE kif provdut mir-Regolament (UE) Nru 375/2014, ir-Regolament Delegat (UE) Nru 1398/2014 u r-Regolament ta' Implimentazzjoni (UE) Nru 1244/2014. Il-persuni li ġejjin li għandhom età minima ta' 18-il sena għandhom ikunu eliġibbli li japplikaw bħala voluntiera kandidati: ċittadini tal-Unjoni Ewropea; u residenti ta' pajjiżi terzi li huma residenti fit-tul fi Stat Membru. Il-voluntiera kandidati jistgħu jkunu: professjonisti subalterni, b'mod partikolari gradwati riċenti b'inqas minn ħames snin esperjenza professjonali u inqas minn ħames snin esperjenza f'azzjoni umanitarja; professjonisti għoljin b'ħames snin esperjenza professjonali f'pożizzjonijiet ta' responsabbiltà jew ta' espert. Barra minn hekk, il-Voluntiera tal-Għajnuna tal-UE li jkunu kandidati għadhom jilħqu, li l-organizzazzjonijiet emittenti u ospitanti jitolbuhom jagħmlu kollokament ta' apprendistat għandhom ukoll ikunu għaddew b'suċċess dan it-taħriġ u din il-valutazzjoni. Il-korsijiet ta' taħriġ għall-Voluntiera tal-Għajnuna tal-UE magħżula taħt din is-sejħa ser isiru bejn April u Lulju 2018. Fl-ippjanar tal-attivitajiet, l-applikanti għal din is-sejħa għal proposti għandhom iqisu dawn id-dati meta jkunu qed jippjanaw il-fluss tal-ħidma u l-iskeda ta' żmien tagħhom (jiġifieri, reklamar ta' postijiet battala għal skjerament; tħejjija ta' listi ta' qabel l-għażla ta' voluntiera kandidati għal skjerament potenzjali; taħriġ onlajn ta' kandidati għal mill-inqas ġimagħtejn; taħriġ fuq il-post ta' voluntiera kandidati fuq medda ta' 10-12-il jum; il-bidu ta' kollokamenti ta' apprendistati/skjeramenti). L-organizzazzjonijiet għandhom għalhekk ikunu lesti biex jippubblikaw il-postijiet battala tagħhom mill-inqas 3 xhur qabel il-bidu tal-kors ta' taħriġ. Il-kollokamenti ta' apprendistat qabel l-iskjerament (għall-voluntiera subalterni biss) għandhom isiru f'waħda mill-organizzazzjonijiet emittenti parteċipanti fil-proġett għal perjodu massimu ta' 6 xhur, fejn possibbli f'pajjiż li mhuwiex il-pajjiż ta' oriġini tagħhom. Il-kollokamenti ta' skjerament jistgħu jvarjaw bejn minimu ta' xahar u massimu ta' 18-il xahar. Qabel is-sejħa, ġiet definita lista indikattiva ta' pajjiżi terzi għall-2017 għal skjeramenti u bini tal-kapaċità f'pajjiżi terzi skont metodoloġija ta' valutazzjoni tal-ħtiġijiet simili għal dik għal azzjonijiet tal-għajnuna umanitarja iżda li teskludi oqsma b'kunflitt armat li jkun għadu għaddej. Din il-lista flimkien mad-dettalji tal-metodoloġija tista' tinstab fuq il-link li ġejja: https://eacea.ec.europa.eu/eu-aid-volunteers/funding_en Din il-lista tista' tiġi modifikata minħabba avvenimenti li jistgħu jpoġġu f'periklu s-sigurtà u s-sikurezza tal-voluntiera. L-attivitajiet tal-proġett jistgħu jsiru lil hinn mill-pajjiżi sħab sakemm il-pajjiżi kkonċernati jkunu wkoll fuq il-lista ta' pajjiżi msemmija hawn fuq. Il-proġetti għandhom jibdew fl-1 ta' Diċembru 2017 b'tul massimu ta' 24 xahar. L-applikazzjonijiet għal proġetti ppjanati li jdumu għal perjodi itwal minn dawk speċifikati f'din is-sejħa għall-proposti ma jiġux aċċettati. Madankollu, jekk wara l-iffirmar tal-ftehim u l-bidu tal-proġett, għal raġunijiet kompletament iġġustifikati, isir impossibbli għall-benefiċjarju li jtemm il-proġett fil-perjodu ppjanat, tista' tingħata estensjoni tal-perjodu ta' eliġibbiltà. Tista' tingħata estensjoni massima ta' tliet xhur addizzjonali, jekk it-talba ssir qabel l-iskadenza speċifikata fil-ftehim. It-tul massimu mbagħad għalhekk ikun ta' 27 xahar. L-applikazzjonijiet eliġibbli ser jiġu vvalutati abbażi tal-kriterji li ġejjin: ir-rilevanza tal-proġett (massimu ta' 30 punt), il-kwalità tad-disinn u l-implimentazzjoni tal-proġett (massimu ta' 30 punt), il-kwalità u r-rilevanza tas-sħubija u l-arranġamenti ta' kooperazzjoni (massimu ta' 20 punt), l-impatt u d-disseminazzjoni (massimu ta' 20 punt). Il-proġetti li jiksbu inqas minn total ta' 60 punt ma jiġux ikkunsidrati għal finanzjament. Il-baġit totali allokat għall-kofinanzjament ta' proġetti huwa stmat għal EUR 12 600 000. L-għotja massima għandha tkun ta' EUR 1 400 000. Talbiet għal għotjiet taħt EUR 100 000 mhux ser jitqiesu għal finanzjament. L-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA) tistenna li tiffinanzja 12-il proposta. L-Aġenzija tirriżerva d-dritt li ma tqassamx il-fondi kollha disponibbli. L-applikazzjonijiet għal għoti għandhom jitħejjew f'waħda mil-lingwi uffiċjali tal-UE, billi tintuża l-formola elettronika (eForm) imfassla speċifikament għal dan il-għan. Il-formola elettronika hija ppreżentata fuq l-indirizz li ġej: https://eacea.ec.europa.eu/documents/eforms_en L-applikazzjonijiet għandhom jikkonformaw mad-dispożizzjonijiet li jinsabu fil-linji gwida tal-applikazzjoni — Sejħa għall-proposti EACEA 08/2017, għandhom jiġu preżentati fuq il-formola elettronika provduta għal dan il-għan u għandu jkun fihom l-annessi rilevanti. Id-dokumenti jistgħu jinstabu fuq l-indirizz li ġej: Fil-każ ta' mistoqsijiet, jekk jogħġbok ikkuntattja lil: EACEA-EUAID-VOLUNTEERS@ec.europa.eu F'dan il-qafas, is-sejħa għall-proposti preżenti ser tipprovdi finanzjament permezz ta' appoġġ għal azzjonijiet immirati biex isaħħu l-kapaċità tal-organizzazzjonijiet ospitanti prospettivi bl-għan li jħejju ruħhom u jkunu jistgħu jwieġbu għal kriżijiet umanitarji. Barra minn hekk, din ser tipprovdi appoġġ għal azzjonijiet immirati biex isaħħu l-kapaċità teknika tal-organizzazzjonijiet emittenti prospettivi bl-għan li jipparteċipaw fl-inizjattiva Voluntiera tal-Għajnuna tal-UE. L-objettiv ta' din is-sejħa huwa li ssaħħaħ il-kapaċitajiet tal-organizzazzjonijiet emittenti u ospitanti li għandhom il-ħsieb li jipparteċipaw fl-inizjattiva Voluntiera tal-Għajnuna tal-UE, kif ukoll li tiżgura l-konformità mal-istandards u l-proċeduri li jirrigwardaw il-voluntiera kandidati u l-Voluntiera tal-Għajnuna tal-UE sabiex ikunu jistgħu japplikaw għaċ-ċertifikazzjoni li hija meħtieġa għall-użu tal-Voluntiera tal-Għajnuna tal-UE. B'din is-sejħa, il-Kummissjoni Ewropea tistenna li tikseb ir-riżultati li ġejjin: It-tisħiħ tal-kapaċitajiet ta' madwar 110 organizzazzjonijiet emittenti u ospitanti f'oqsma bħal: Il-ġestjoni, it-tħejjija u r-rispons f'każ ta' riskju ta' diżastru; Il-kollegament bejn l-għajnuna, ir-riabilitazzjoni u l-iżvilupp (LRRD); It-tisħiħ tal-volontarjat lokali f'pajjiżi terzi; Il-kapaċitajiet li jgħaddu minn ċertifikazzjoni, inkluża kapaċità amministrattiva; Il-kapaċità li tipprovdi twissija bikrija lill-komunitajiet lokali. L-organizzazzjoni li tapplika f'isem l-applikanti kollha (il-koordinatur) se tkun legalment responsabbli mill-Kummissjoni fir-relazzjoni kuntrattwali tagħha mal-Aġenzija. Il-proposti kemm għall-attivitajiet ta' Assistenza teknika kif ukoll għal dawk ta' Bini tal-kapaċità għandhom jiġu sottomessi minn: organizzazzjonijiet mhux governattivi mingħajr skop ta' qligħ iffurmati b'konformità mal-liġi ta' Stat Membru u li għandhom il-kwartieri ġenerali tagħhom fl-Unjoni; jew korpi regolati bil-liġi pubblika ta' karattru ċivili, li huma regolati bil-liġi ta' Stat Membru; jew il-Federazzjoni Internazzjonali tas-Soċjetajiet Nazzjonali tas-Salib l-Aħmar u tan-Nofs Qamar l-Aħmar. L-applikazzjonijiet mill-entitajiet ġuridiċi stabbiliti fil-pajjiżi li ġejjin biss huma eliġibbli: l-Istati Membri tal-Unjoni Ewropea: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Rumanija, is-Slovakkja, is-Slovenja, Spanja, l-Iżvezja, ir-Renju Unit. L-applikanti jistgħu jissottomettu proġetti kemm għall-Assistenza Teknika kif ukoll għall-Bini tal-Kapaċità. F'dan il-każ, l-applikanti jenħtieġ li jindikaw fl-applikazzjoni tagħhom li huma qegħdin japplikaw għaż-żewġ azzjonijiet. L-applikanti jenħtieġ li jappartjenu għal kwalunkwe waħda mill-kategoriji li ġejjin: organizzazzjonijiet mhux governattivi mingħajr skop ta' qligħ iffurmati b'konformità mal-liġi ta' Stat Membru u li għandhom il-kwartieri ġenerali tagħhom fl-Unjoni; jew korpi regolati bil-liġi pubblika ta' karattru ċivili, jew il-Federazzjoni Internazzjonali tas-Soċjetajiet Nazzjonali tas-Salib l-Aħmar u tan-Nofs Qamar l-Aħmar. Il-proġetti jitfasslu u jiġu implimentati minn konsorzji transnazzjonali li jinvolvu entitajiet minn mill-inqas tliet pajjiżi li jipparteċipaw fil-programm u li jappartjenu għal waħda mill-kategoriji msemmija fl-Artikolu 10(3)(c) tar-Regolament; Mill-inqas il-koordinatur jew applikant wieħed f'kull proġett kellu jkun attiv fil-qasam tal-ġestjoni tal-voluntiera għal mill-inqas 3 snin. L-applikanti għandhom jappartjenu għal kwalunkwe waħda mill-kategoriji li ġejjin: organizzazzjonijiet mhux governattivi mingħajr skop ta' qligħ li joperaw jew huma stabbiliti f'pajjiż terz skont il-liġijiet fis-seħħ f'dak il-pajjiż, jew korpi rregolati bil-liġi pubblika ta' karattru ċivili, jew aġenziji u organizzazzjonijiet internazzjonali li ma jistgħux jaġixxu bħala l-koordinatur u jridu jkunu minn pajjiż terz. Il-proġetti jitfasslu u jiġu implimentati minn sħubiji transnazzjonali li jinvolvu entitajiet minn mill-inqas żewġ pajjiżi li jipparteċipaw fil-programm li jappartjenu għal waħda mill-kategoriji msemmija fir-Regolament (l-Artikolu 10(3)(c)) u mill-inqas żewġ pajjiżi terzi fejn iseħħu attivitajiet u operazzjonijiet ta' għajnuna umanitarja skont l-Artikolu (3)(d) u li jappartjenu għal waħda mill-kategoriji msemmija taħt l-Artikolu 10(4)(c). F'kull proġett, il-koordinatur u mill-inqas applikant wieħed minn pajjiż li qiegħed jipparteċipa fil-programm kellhom ikunu ilhom attivi fil-qasam tal-għajnuna umanitarja kif definit fl-Artikolu 3(d) tar-Regolament għal mill-inqas 3 snin. F'kull proġett, mill-inqas applikant wieħed minn pajjiżi terzi fejn iseħħu attivitajiet u operazzjonijiet ta' għajnuna umanitarja jkun attiv fil-qasam tal-għajnuna umanitarja kif definit fl-Artikolu 3(d) tar-Regolament. Mill-inqas il-koordinatur jew applikant wieħed minn pajjiż li jkun qiegħed jipparteċipa fil-programm f'kull proġett għandu jkun ilu attiv fil-qasam tal-ġestjoni tal-voluntiera għal mill-inqas 3 snin. L-attivitajiet eliġibbli jinkludu: Żjarat ta' studju/skop sabiex jirfinaw u jiffinalizzaw il-valutazzjoni tal-ħtiġijiet tal-azzjoni; Attivitajiet għall-bini/għat-tisħiħ tal-kapaċitajiet; Seminars u sessjonijiet ta' ħidma; Arranġamenti ta' ġemellaġġ u skambju tal-persunal; Skambju tal-għarfien, tat-tagħlim organizzattiv u tal-prattiki tajba; Żjarat ta' studju; Attivitajiet għat-trawwim tal-bini ta' sħubiji Attivitajiet li jgħinu lill-organizzazzjonijiet jilħqu l-Istandards Umanitarji Ewlenin; Attivitajiet għat-tisħiħ tal-kooperazzjoni reġjonali; L-iżvilupp ta', u l-ġestjoni ta' opportunitajiet għal voluntiera onlajn. Attivitajiet addizzjonali eliġibbli għal kull subazzjoni: Kowċing/mentoring ta' membri tal-persunal imħallsa tal-organizzazzjoni emittenti u voluntiera ewlenin; Korsijiet ta' taħriġ għal ħarrieġa/kowċis/mentors/disseminaturi ta' informazzjoni minn pajjiżi terzi; Żjarat ta' studju sa massimu ta' 3 xhur għall-membri tal-persunal imħallsa jew voluntiera ewlenin minn pajjiżi terzi għandhom ikunu bbażati f'organizzazzjonijiet applikanti/imsieħba Ewropej; Metodoloġiji għall-valutazzjoni tal-ħtiġijiet/ġestjoni tal-informazzjoni; Ġestjoni tar-riskju ta' diżastri; Tnaqqis tar-riskju ta' diżastri/tħejjija għad-diżastri; Rispons f'każ ta' kriżi (u setturi relatati); Kollegament tal-għajnuna, ir-rijabilitazzjoni u l-iżvilupp; Reżiljenza u adattament għat-tibdil fil-klima. L-applikazzjonijiet eliġibbli ser jiġu vvalutati abbażi tal-kriterji li ġejjin: Ir-rilevanza tal-proġett (massimu ta' 30 punt) Il-kwalità tad-disinn u l-implimentazzjoni tal-proġett (massimu ta' 30 punt) Il-kwalità u r-rilevanza tas-sħubija u l-arranġamenti ta' kooperazzjoni (massimu ta' 20 punt) L-impatt u d-disseminazzjoni (massimu ta' 20 punt) Il-proġetti li jiksbu inqas minn total ta' 60 punt ma jiġux ikkunsidrati għal finanzjament. Il-proġetti kollha, irrispettivament minn jekk ikoprux il-bini tal-kapaċità jew l-assistenza teknika, ser jiġu kklassifikati skont in-numru ta' punti li jilħqu. Il-baġit totali allokat għall-kofinanzjament tal-proġetti huwa stmat għal EUR 7 607 000. L-għotja massima ser tkun ta' EUR 700 000. Kull għotja ser tkun tammonta għal bejn EUR 100 000 u EUR 700 000. L-Aġenzija qed tistenna li tiffinanzja 22 proposta. L-Aġenżija tirriżerva d-dritt li ma tqassamx il-fondi kollha disponibbli. L-applikazzjonijiet għall-għotjiet għandhom jimtlew b'waħda mil-lingwi uffiċjali tal-UE, billi tintuża l-formola elettronika (E-form) speċifikament imfassla għal dan il-għan. Il-formola elettronika hija ppreżentata fuq l-Internet fl-indirizz li ġej: https://eacea.ec.europa.eu/documents/eforms_en Il-formola tal-applikazzjoni elettronika mimlija kif suppost għandha tiġi riċevuta sa 12:00 (nofsinhar, ħin ta' Brussell) fit-3 ta' Lulju 2017. Wara dan il-ħin, is-sistema tal-applikazzjoni onlajn tingħalaq. L-applikanti jistgħu jissottomettu proġetti kemm għall-Assistenza Teknika kif ukoll għall-Bini tal-Kapaċità. F'dan il-każ, l-applikanti għandhom jindikaw fl-applikazzjoni tagħhom li huma qegħdin japplikaw għaż-żewġ azzjonijiet. L-applikazzjonijiet mibgħuta bil-posta, b'faks jew b'email ma jiġux aċċettati. L-applikazzjonijiet għandhom ikunu konformi mad-dispożizzjonijiet li jinsabu fil-linji gwida tal-applikazzjoni – Sejħa għall-proposti EACEA 09/2017, jiġu sottomessi fuq il-formola elettronika pprovduta għal dan il-għan u jkun fihom l-annessi rilevanti. Id-dokumenti msemmija jistgħu jinstabu fuq l-Internet fl-indirizz li ġej: Fil-każ ta' mistoqsijiet, jekk jogħġbok ikkuntattja lil: EACEA-EUAID-VOLUNTEERS@ec.europa.eu Ir-rieżami interim parzjali huma limitat għall-għamla tal-miżuri. Il-prodott soġġett għal dan ir-rieżami huwa moduli fotovoltajċi tas-siliċju kristallin jew pannelli u ċelloli tat-tip użat f'moduli jew pannelli fotovoltajċi tas-siliċju kristallin (iċ-ċelloli għandhom ħxuna li ma taqbiżx l-400 mikrometru) ("il-prodott taħt rieżaminat"), li bħalissa jaqgħu taħt il-kodiċijiet NM ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 u ex 8541 40 90 u li joriġinaw fir-Repubblika tal-Poplu taċ-Ċina jew li huma kkunsenjati minn hekk, sakemm ma jkunux fi tranżitu fis-sens tal-Artikolu V GATT. It-tipi ta' prodotti li ġejjin huma esklużi mid-definizzjoni tal-prodott ikkonċernat: ċarġers solari li jikkonsistu f'inqas minn sitt ċelloli, li huma portabbli u li jfornu l-elettriku għall-apparati jew li jiċċarġjaw il-batteriji, prodotti fotovoltajċi b'film irqiq, prodotti fotovoltajċi tas-siliċju kristallin li huma integrati b'mod permanenti fi prodotti elettriċi, li fihom il-funzjoni tal-prodotti elettriċi hija differenti mill-ġenerazzjoni tal-enerġija, u meta dawn il-prodotti elettriċi jikkunsmaw l-elettriku ġġenerat miċ-ċellola/i fotovoltajka/ċi integrata/i tas-siliċju kristallin, moduli jew pannelli b'vultaġġ ta' output li ma jaqbiżx 50 V DC u output ta' enerġija li ma jaqbiżx 50 W unikament għall-użu dirett bħala ċarġers tal-batteriji f'sistemi bl-istess karatteristiċi ta' vultaġġ u enerġija. L-evidenza hija relatata mal-iżvilupp teknoloġiku u l-kisbiet fl-effiċjenza min-naħa tal-industrija u mal-kwistjoni li tirrigwarda kif l-għamla attwali tal-miżuri, jiġifieri impenn fuq il-prezz ibbażat fuq prezz ta' importazzjoni minimu (MIP — minimum import price) li huwa soġġett għal mekkaniżmu ta' adattament perjodiku, tqis biżżejjed l-impatt ta' dawn l-aspetti fuq il-prezzijiet tal-importazzjoni tal-prodott taħt rieżami fl-Unjoni. Minn barra dan, il-fatt li għadd kbir ta' produtturi esportaturi ġew irtirati mill-impenn (jew volontarjament jew inkella minħabba ksur jew imprattikabbiltà) minn mindu daħal fis-seħħ, jagħti lok għall-kwistjoni dwar jekk l-impenn jistax jibqa' jiġi kkunsidrat bħala għamla xierqa għall-miżuri. L-esperjenza fir-rigward tal-implimentazzjoni tal-impenn permezz ta' MIP li ġie stabbilit f'ċirkostanzi ekonomiċi li evolvew f'dawn l-aħħar tliet snin tindika li hemm bżonn li l-għamla tal-miżuri tiġi kkunsidrata mill-ġdid. Wara li infurmat lill-Istati Membri, il-Kummissjoni ddeterminat li hemm biżżejjed evidenza li tiġġustifika l-ftuħ ta' rieżami interim parzjali limitat għall-għamla tal-miżuri u b'hekk qiegħda tagħti bidu għal rieżami f'konformità mal-Artikolu 11(3) tar-Regolament antidumping bażiku u mal-Artikolu 19 tar-Regolament antisussidji bażiku. L-investigazzjoni se tanalizza jekk, meta jitqiesu ċ-ċirkostanzi mibdula, l-għamla tal-miżuri għadhiex jew le l-aktar waħda xierqa. Il-Gvern tar-Repubblika tal-Poplu taċ-Ċina ġie mistieden għal konsultazzjonijiet. Il-perjodu ta' investigazzjoni tar-rieżami se jkopri l-perjodu mill-1 ta' Jannar 2014 sal-31 ta' Diċembru 2016 ("il-perjodu ta' investigazzjoni tar-rieżami"). Il-partijiet interessati li jipprovdu informazzjoni "Limited" huma mitluba jipprovdu sommarji mhux kunfidenzjali tagħha skont l-Artikolu 19(2) tar-Regolament antidumping bażiku u l-Artikolu 29(2) tar-Regolament antisussidji bażiku, li jkunu mmarkati bil-kliem "For inspection by interested parties" (Għall-ispezzjoni mill-partijiet interessati). Dawn is-sommarji jridu jkunu ddettaljati tant li jippermettu li s-sustanza tal-informazzjoni mressqa b'mod kunfidenzjali tinftiehem raġonevolment. Jekk parti interessata li tippreżenta informazzjoni kunfidenzjali ma tipprovdix sommarju mhux kunfidenzjali tagħha fil-format u l-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu s-sottomissjonijiet u t-talbiet kollha permezz ta' ittra elettronika inklużi dokumenti skennjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li għandhom jiġu ppreżentati fuq CD-ROM jew DVD personalment jew permezz ta' ittra reġistrata. Permezz tal-posta elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ" ippubblikat fuq is-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2014/june/tradoc_152577.pdf Il-partijiet interessati jridu jindikaw isimhom, l-indirizz, in-numru tat-telefown u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tax-xogħol uffiċjali operattiv u ċċekkjat kuljum. Ladarba jingħataw id-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, dment li ma jkunx hemm talba speċifika li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew dment li n-natura tad-dokument li għandu jintbagħat ma tkunx teħtieġ l-użu tal-posta reġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet li fihom xi parti interessata tirrifjuta l-aċċess għall-informazzjoni meħtieġa jew ma tipprovdihiex fil-limiti ta' żmien stipulati, jew tfixkel b'mod sinifikanti l-investigazzjoni, jistgħu jiġu stabbiliti konklużjonijiet, pożittivi jew negattivi, abbażi tal-fatti disponibbli, f'konformità mal-Artikolu 18 tar-Regolament antidumping bażiku u l-Artikolu 28 tar-Regolament antisussidji bażiku. Meta jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera biss parzjalment, u l-konklużjonijiet ikunu għalhekk ibbażati fuq il-fatti disponibbli f'konformità mal-Artikolu 18 tar-Regolament antidumping bażiku u l-Artikolu 28 tar-Regolament antisussidji bażiku, ir-riżultat jista' jkun anqas favorevoli għal din il-parti milli kieku din tkun ikkooperat. Jekk ma tintbagħatx tweġiba bil-kompjuter, dan ma għandux jitqies bħala nuqqas ta' kooperazzjoni, dment li l-parti interessata turi li l-preżentazzjoni tat-tweġiba kif intalab kienet twassal għal piż żejjed mhux raġonevoli jew għal spejjeż żejda mhux raġonevoli. Il-parti interessata għandha tagħmel kuntatt mal-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' punt ta' kuntatt bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti ta' żmien u t-talbiet għal smigħ minn partijiet terzi. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qegħdin jiġu eżerċitati kompletament. L-Uffiċjal tas-Seduta jagħti wkoll opportunitajiet għal smigħ li jinvolvi l-partijiet u li jippermetti li jitressqu fehmiet differenti u argumenti kuntrarji. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8261 — Lanxess/Chemtura, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8395 — Bridgepoint/Zenith, f'dan l-indirizz:
Extracted from C_067_2017.html